**Školský semafor 2021/2022 1. verzia**

**Všeobecné ustanovenia:**

* nikto s príznakmi infekcie dýchacích ciest, ktoré by mohli zodpovedať príznakom ochorenia COVID-19 nesmie vstúpiť do budovy školy,
* všetci v budove školy musia mať prekryté horné dýchacie cesty podľa aktuálne platnej vyhlášky Úradu verejného zdravotníctva,
* pri vstupe do budovy je potrebné si dezinfikovať ruky,
* opäť budeme prevádzať ranný filter,
* ak niekto v priebehu vyučovania začne vykazovať niektorý z možných príznakov ochorenia ide hneď domov alebo do izolačnej miestnosti, triedna učiteľka informuje rodičov,
* dbajte na dodržiavanie hygienických pravidiel pri kašľaní, kýchaní, pravidelne si umývajte ruky,
* odporúčame na splnenie podmienky pre výnimku z karantény informovať školu prostredníctvom formulára „Oznámenie o výnimke z karantény“ hneď ako je splnená podmienka pre uplatnenie tejto výnimky,
* pri prvom nástupe sa odporúča podať Písomné vyhlásenie o bezpríznakovosti – pri zelenom okrese dobrovoľné, pri iných farbách okresu povinné, rovnako aj pri prerušení vyučovania na 3 a viac dní súvisle (vrátane víkendu),
* pri nesplnení povinnosti predložiť „Písomné vyhlásenie o bezpríznakovosti“ (uprednostníme cez EduPage) pri vstupe do budovy sa osoba považuje za príznakovú, odchádza domov a musí kontaktovať lekára (triedna učiteľka informuje rodičov),
* pri potvrdení styku s pozitívnou osobou musia osoby, ktoré neprekonali COVID 19 a nie sú zaočkované ihneď opustiť budovu školy (prípadne počkajú v izolačnej miestnosti) o čom informuje triedna učiteľka rodičov žiaka, osoby s uplatnením výnimky môžu ostať v škole,
* za predpokladu, že v triede bude väčšina žiakov s uplatnením výnimky z karantény, vyučovanie v triede bude pokračovať prezenčne, ostatní žiaci bez uplatnenia výnimky budú doma ako PN. Pri nesplnení podmienok klasifikácie z jednotlivých predmetov môže dôjsť k potrebe komisionálneho preskúšania.

**Povinnosti a práva rodiča/zákonného zástupcu:**

* zodpovedá za to, že žiak bude mať v škole prekryté horné dýchacie cesty – bude mať pri sebe minimálne dve rúška, hygienické vreckovky,
* podozrenie na COVID 19 (žiak bol úzkym kontaktom pozitívnej osoby, ide do karantény) hneď hlási škole,
* ak je u žiaka potvrdené ochorenie COVID 19 okamžite o tejto skutočnosti informuje školu,
* rodič/zákonný zástupca má povinnosť nahlásiť karanténu lekárovi dieťaťa (ten dohliada na karanténu),
* rodič/zákonný zástupca môže z dôvodu ochorenia ospravedlniť svoje dieťa na 5 po sebe idúcich dní, potom už musí predložiť lekárske ospravedlnenie, pri nesplnení kritérií pre hodnotenie môže škola pristúpiť ku komisionálnemu preskúšaniu.

**Odporúčania pre zákonného zástupcu:**

* predložiť škole „Oznámenie o výnimke z karantény“ ak jeho dieťa spĺňa podmienky,
* umožniť dieťaťu samotestovanie doma, do 26. 8. objednať testy, domáce testovanie Ag testami sa odporúča v pondelok a vo štvrtok pred odchodom do školy prípadne pri prejavení príznakov ochorenia, pri pozitívnom výsledku ostáva žiak doma, rodič to hlási lekárovi, škole – triednej učiteľke

**Základné informácie a údaje vzťahujúce sa na ochorenie COVID-19:**

* osoby, ktoré prišli do úzkeho kontaktu s osobou pozitívnou na COVID 19 počas obdobia 2 dni pred jej testovaním alebo objavením klinických príznakov musia ísť do karantény na 14 dní od posledného kontaktu s pozitívnou osobou, domácu izoláciu/karanténu nie je možné ukončiť predčasne po obdŕžaní negatívneho výsledku RT-PCR testu (podľa aktuálnej vyhlášky Úradu verejného zdravotníctva SR)
* osobu s podozrením na ochorenie COVID-19 (tzn. bola úzkym kontaktom osoby pozitívnej na ochorenie COVID-19) môže určiť jedine RÚVZ alebo všeobecný lekár a následne musí byť táto skutočnosť oznámená škole zo strany osoby s podozrením na ochorenie COVID-19 alebo jej rodiča
* príznaky ochorenia:
  + akútne: zadýchavanie, tlak a bolesť na hrudi, pocit nedostatku vzduchu, modré pery, bledá tvár, vykašliavanie krvi, porucha alebo strata vedomia,
  + najčastejšie: horúčka, bolesť hlavy, hrdla, kašeľ, nádcha alebo upchatý nos,
  + bežné: únava, bolesť svalov, dýchavičnosť, hnačka
  + zriedkavé: vyrážka na pokožke, zápal spojiviek, strata čuchu alebo chuti, zimnica, vracanie, farebné zmeny končekov prstov
* úzky kontakt – osoba, ktorá s pozitívnou osobou na COVID 19:
  + bola v priamom fyzickom kontakte,
  + boli osoby od seba vo vzdialenosti menšej ako 2 metre dlhšie ako 15 minút,
  + osoby boli v interiérovom alebo inak uzavretom priestore dlhšie ako 15 minút,
  + osoby cestovali spolu dopravným prostriedkom dlhšie ako 15 minút alebo
  + osoby nemali prekryté horné dýchacie cesty a osoba pozitívna na ochorenie kašlala alebo inak šírila infekčné výlučky
* povinnosť karantény po úzkom kontakte sa nevzťahuje na osobu, ktorá:
  + je najmenej 14 dní po aplikácii 2. dávky očkovacej látky (Pfizer, Moderna, AstraZeneca, Sputnik V)
  + je najmenej 21 dní po aplikácii 1. dávky očkovacej látky (Johnson&Johnson)
  + je najmenej 14 dní po aplikácii 1. dávky očkovacej látky, ak bola prvá dávka očkovania podaná v intervale do 180 dní od prekonania ochorenia COVID 19 alebo
  + prekonala ochorenie COVID 19 v období pred nie viac ako 180 dňami
  + **a pri každom prípade vyššie uvedenom sa u nej nevyskytujú klinické príznaky ochorenia COVID 19.**